CELEX: 31991R1182
Language: el
Date: 1991-05-06 00:00:00
Title: Κανονισμός (ΕΟΚ) αριθ. 1182/91 της Επιτροπής της 6ης Μαΐου 1991 σχετικά με τον καθορισμό του επιπέδου του κατωφλίου παρέμβασης για τα κουνουπίδια, τα ροδάκινα, τα νεκταρίνια, τα λεμόνια και τα μήλα, για την περίοδο εμπορίας 1991/92

Avis juridique important

|

31991R1182

Κανονισμός (ΕΟΚ) αριθ. 1182/91 της Επιτροπής της 6ης Μαΐου 1991 σχετικά με τον καθορισμό του επιπέδου του κατωφλίου παρέμβασης για τα κουνουπίδια, τα ροδάκινα, τα νεκταρίνια, τα λεμόνια και τα μήλα, για την περίοδο εμπορίας 1991/92  

Επίσημη Εφημερίδα αριθ. L 115 της 08/05/1991 σ. 0011 - 0012

ΚΑΝΟΝΙΣΜΟΣ ( ΕΟΚ ) αριθ . 1182/91 ΤΗΣ ΕΠΙΤΡΟΠΗΣ  της 6ης Μαΐου 1991  σχετικά με τον καθορισμό του επιπέδου του κατωφλίου παρέμβασης για τα κουνουπίδια, τα ροδάκινα, τα νεκταρίνια, τα λεμόνια και τα μήλα, για την περίοδο εμπορίας 1991/92Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3920/90 ( 2 ), και ιδίως το άρθρο 16α παράγραφος 5 και το  άρθρο 16β παράγραφος 4,  τον κανονισμό ( ΕΟΚ ) αριθ . 2240/88 του Συμβουλίου της 19ης Ιουλίου 1988 που καθορίζει, όσον αφορά τα ροδάκινα, τα λεμόνια και τα πορτοκάλια, τους κανόνες εφαρμογής του άρθρου 16β του κανονισμού ( ΕΟΚ ) αριθ . 1035/72 περί κοινής οργανώσεως της αγοράς στον  τομέα των οπωροκηπευτικών ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1521/89 ( 4 ), και ιδίως το άρθρο 1 παράγραφος 3,  τον κανονισμό ( ΕΟΚ ) αριθ . 1121/89 του Συμβουλίου της 27ης Απριλίου 1989 όσον αφορά την καθιέρωση κατωφλίου παρέμβασης για τα μήλα και τα κουνουπίδια ( 5 ), και ιδίως το άρθρο 3,  Εκτιμώντας :  ότι το άρθρο 16α του κανονισμού ( ΕΟΚ ) αριθ . 1035/72 προσδιορίζει τα κριτήρια καθορισμού του κατωφλίου παρέμβασης για τα νεκταρίνια - ότι εναπόκειται στην Επιτροπή να καθορίσει το εν λόγω κατώφλι παρέμβασης, εφαρμόζοντας το ποσοστό που ορίζεται στην  παράγραφο 2 του εν λόγω άρθρου στο μέσο όρο της παραγωγής που προορίζεται για κατανάλωση σε νωπή κατάσταση, των πέντε τελευταίων περιόδων εμπορίας για τις οποίες υπάρχουν διαθέσιμα στοιχεία -  ότι το άρθρο 1 του κανονισμού (ΕΟΚ ) αριθ . 2240/88 προσδιορίζει τα κριτήρια καθορισμού των κατωφλίων παρέμβασης για τα ροδάκινα και τα λεμόνια - ότι εναπόκειται στην Επιτροπή να καθορίσει το εν λόγω κατώφλι παρέμβασης εφαρμόζοντας τα ποσοστά που ορίζονται  στις παραγράφους 1 και 2 του εν λόγω άρθρου στο μέσο όρο της παραγωγής που προορίζεται για κατανάλωση σε νωπή κατάσταση, των τελευταίων πέντε περιόδων για τις οποίες υπάρχουν διαθέσιμα στοιχεία - ότι, ωστόσο, κατ' εφαρμογή του άρθρου 2 του κανονισμού  ( ΕΟΚ ) αριθ . 1199/90 του Συμβουλίου της 7ης Μαΐου 1990 που τροποποιεί τον κανονισμό ( ΕΟΚ ) αριθ . 1035/77 περί προβλέψεως ειδικών μέτρων για την προώθηση της εμπορίας των μεταποιημένων προϊόντων με βάση τα λεμόνια και για την τροποποίηση των κανόνων  εφαρμογής του κατωφλίου παρέμβασης για τα λεμόνια ( 6 ), το κατώφλι παρέμβασης για τα λεμόνια που υπολογίζεται μ' αυτόν τον τρόπο πρέπει να αυξηθεί κατά μία ποσότητα ίση με το μέσο όρο των ποσοτήτων λεμονιών που παραδόθηκαν για μεταποίηση κατά τις  περιόδους εμπορίας 1984/85 και 1988/89 σε τιμή τουλάχιστον ίση προς την ελάχιστη τιμή -  ότι τα άρθρα 1 και 2 του κανονισμού ( ΕΟΚ ) αριθ . 1121/89 προσδιορίζουν τα κριτήρια καθορισμού των κατωφλίων παρέμβασης των μήλων και των κουνουπιδιών - ότι εναπόκειται στην Επιτροπή να καθορίσει το εν λόγω κατώφλι παρέμβασης, εφαρμόζοντας τα ποσοστά που  ορίζεται στην παράγραφο 1 των εν λόγω άρθρων, στο μέσο όρο της παραγωγής που προορίζονται για κατανάλωση σε νωπή κατάσταση, των πέντε τελευταίων περιόδων εμπορίας για τις οποίες υπάρχουν διαθέσιμα στοιχεία -  ότι είναι αναγκαίο να καθοριστεί η περίοδος των δώδεκα διαδοχικών μηνών, βάσει της οποίας εκτιμάται η υπέρβαση των κατωφλίων παρέμβασης των κουνουπιδιών και των λεμονιών, κατ' εφαρμογή του άρθρου 16β παράγραφος 1 του κανονισμού ( ΕΟΚ ) αριθ . 1035/72 -  ότι, κατ' εφαρμογή του άρθρου 18β παράγραφος 2 του κανονισμού ( ΕΟΚ ) αριθ . 1035/72, η παραγωγή που έχει συγκομισθεί στην επικράτεια της πρώην Λαοκρατικής Δημοκρατίας της Γερμανίας, μέχρι το τέλος της περιόδου εμπορίας 1991/92, δεν λαμβάνεται υπόψη για  τον καθορισμό του κατωφλίου παρέμβασης -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Το επίπεδο των κατωφλίων παρέμβασης των κουνουπιδιών, των ροδάκινων, των νεκταρινιών, των λεμονιών και των μήλων, για την περίοδο εμπορίας 1991/92, καθορίζεται ως εξής :  - κουνουπίδια : 57 500 τόνοι,  - ροδάκινα : 269 700 τόνοι,  - νεκταρίνια : 62 400 τόνοι,  - λεμόνια : 369 400 τόνοι,  - μήλα : 240 300 τόνοι .  Άρθρο 2  1 . Η υπέρβαση του κατωφλίου παρέμβασης των κουνουπιδιών εκτιμάται βάσει των παρεμβάσεων που θα πραγματοποιηθούν μεταξύ της 1ης Φεβρουαρίου 1991 και της 31ης Ιανουαρίου 1992 .  2 . Η υπέρβαση του κατωφλίου παρέμβασης των λεμονιών εκτιμάται βάσει των παρεμβάσεων που θα πραγματοποιηθούν μεταξύ της 1ης Μαρτίου 1991 και της 29ης Φεβρουαρίου 1992 .  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 6 Μαΐου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 118 της 20 . 5 . 1972, σ . 1 . ( 2 ) ΕΕ αριθ . L 375 της 31 . 12 . 1990, σ . 17 . ( 3 ) ΕΕ αριθ . L 198 της 26 . 7 . 1988, σ . 9 . ( 4 ) ΕΕ αριθ . L 149 της 1 . 6 . 1989, σ . 1 . ( 5 ) ΕΕ αριθ . L 118 της 29 . 4 . 1989, σ . 21 . ( 6 ) ΕΕ αριθ . L 119 της 11 . 5 .  1990, σ . 61 .